Zonta el ze un tèrmano che el vien doparà par denomenar un òrgano cołejałe restrenzesto, de sòłito co funsion consultive, ezecutive o delìbarative. El tèrmano zonta in veneto el vegneva doparà za inte ła Repùblega de Venèsia par denomenar i senatori che i se zontava ai 60 ełezesti dal Major Consejo; i vegnea ełezesti anualmente dai altri senatori e l'ełesion ratificada dal Major Consejo. Inte i paezi de łéngua spagnoła el tèrmano el ze senpre stato slargamente doparà; oncora uncó, par ezénpio, se połe dir l'òrgano cołejałe de goerno de vàrie organizasion, pùbleghe o privae. Sta denomenasion ła zera doparada anca par denomenar chełi òrgani de goerno nasesti in Amèrica Latina intrà el 1810 e el 1830 sirca, cofà primo paso verso l'indipendensa da ła Spagna. El tèrmano el ze doparà par denomenar l'òrgano de vèrtaze del Stato inte łe ditature miłitari, co funsion de indiriso pułìtego e lejislative, inte el cuało al comando ghe ze dei esponenti de łe forse armae; ła prezensa de òrgani cusita-fazesti, ła difarénsia sti rezimi da łe ditature de tipo carismàtego, andove che i poderi i ze consentrai inte łe man de un leader.